Era-Iliada_web	Dera madeisha manèra qu’un lent saumet s’aprèsse en camp, en tot véncer era resisténcia des mainatges que trinquen enes sues espatles fòrça canes, penetre en eth e maumet es creishudi semiats; es gojats lo pataquègen; mès, coma qu’era sua fòrça ei petita, solet artenhen hèr-lo enlà damb fòrça trabalh, dempús que ja s’a assadorat, atau es animosi troians e es sòns auxiliars vengudi de tèrres luenhanes persequien ath gran Aiax, hilh de Telamon, e li pataquejauen er escut damb es lances.